د پاکستان د جمعیت علمای اسلام ګوند مشر، مولانا فضل الرحمن و ویل: « موږ ورته دا وړاندیز کوو چې یو دوه اړخیزه کمیسیون باید جوړ شي څو دغه کمیسیون دوه اړخیزې خبرې وکړي او حل لار پیدا کړي۔ که موږ یا هغوی په یوازې توګه پریکړه وکړو نو زموږ ترمنځ به ترینګلتیاوې رامنځته شي۔ نه یې افغانستان زغملی شي او نه یې هم پاکستان۔ دا زموږ په ګټه ده چې یو ګډ کمیسیون جوړ کړو څو جنجالي مسایل پکې حل کړو۔»

د پاکستان لنډمهالي لومړي وزیر د تېرې چهارشنبې پر ورځ ادعا کړې وه چې د اسلامي امارت له بیا واکمنېدو وروسته په پاکستان کې ترهګریز بریدونه زیات شوي خو دغه موضوع تل د اسلامي امارت له لوري رد شوې او بې بنسټه یې بللې ده